
МИНИСТЕРСТВО НА ЗЕМЕДЕЛИЕТО И ХРАНИТЕ
ЮГОИЗТОЧНО ДЪРЖАВНО ПРЕДПРИЯТИЕ

ТП "ДЪРЖАВНО ГОРСКО СТОПАНСТВО ЦАРЕВО"

8260, гр.Царево, ул.”Хан Аспарух” № 25, тел.: 0590/52-173; 0887/096-284 факс: 0590/52-017, e-mail: dgstsarevo@uidp-sliven.com
                                                                            ДОГОВОР № 19 ЗА ОБЕКТ № 3
ЗА  ВЪЗЛАГАНЕ НА УСЛУГАТА: 

 „ТОВАРЕНЕ, ТРАНСПОРТИРАНЕ И РАЗТОВАРВАНЕ НА ДЪРВЕСИНА (ДОБИТА НА ВРЕМЕННИ СКЛАДОВЕ ОТ ОБЕКТИ ЗА СЕЧ С № 2401, 2402, 2403, 2404, 2405, 2406, 2407, 2408, 2409, 2410, 2411, 2412 и 2413), ДО ОБЕКТ ПО ЧЛ. 206 ОТ ЗАКОН ЗА ГОРИТЕ - СТОПАНСКИ ДВОР, НАХОДЯЩ СЕ НА ТЕРИТОРИЯТА НА ТП „ДГС ЦАРЕВО”,

Днес, 05.04.2024 год., в гр. Царево, общ. Царево, обл. Бургаска, в административната сграда на ТП „ДГС Царево”, на основание спечелена процедура по рeда на „Наредба за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти” и (Заповед № 110 от 01.04.2024 г., на директора на ТП „ДГС Царево”) между:

1. ТП „Държавно горско стопанство Царево”, с административен адрес: гр. Царево, общ. Царево, обл. Бургас, ул. „Хан Аспарух” № 25, с Булстат №  201 617 654 0241, представлявано от инж. Николай Вълчанов, в качеството му на директор, към „Югоизточно държавно предприятие” ДП, със седалище и адрес на управление: обл. Сливен, общ. Сливен, гр. Сливен, ул. „Орешак” № 15 „а”, регистрирано в Търговския регистър към Агенция по вписвания с ЕИК: 201 617 654, от една страна, наричано по-долу за краткост ВЪЗЛОЖИТЕЛ
и

2. „КРИС 2 - ЦАРЕВО” ЕООД, със седалище и адрес на управление: гр. Царево, п.к. 8260, общ. Царево, ул. „Бузлуджа” № 27 „А”, регистрирана в Търговския регистър към Агенция по вписвания, с ЕИК: 200 598 934, представлявано от Петко Стойков Димитров, в качеството му на управител, от друга страна, наричано по-долу за краткост ИЗПЪЛНИТЕЛ
СЕ СКЛЮЧИ НАСТОЯЩИЯТ ДОГОВОР ПРИ СЛЕДНИТЕ УСЛОВИЯ:

I. ПРЕДМЕТ И СРОК НА ДОГОВОРА

1.1. Възложителят възлага, а Изпълнителят се задължава да извърши  услугата – „ТОВАРЕНЕ, ТРАНСПОРТИРАНЕ И РАЗТОВАРВАНЕ НА ДЪРВЕСИНА (ДОБИТА НА ВРЕМЕННИ СКЛАДОВЕ ОТ ОБЕКТИ ЗА СЕЧ С № 2401, 2402, 2403, 2404, 2405, 2406, 2407, 2408, 2409, 2410, 2411, 2412 и 2413), ДО ОБЕКТ ПО ЧЛ. 206 ОТ ЗАКОН ЗА ГОРИТЕ - СТОПАНСКИ ДВОР, НАХОДЯЩ СЕ НА ТЕРИТОРИЯТА НА ТП „ДГС ЦАРЕВО”, с общо количество – 1 150 пр. м3, и обща стойност на поръчката 34 500, 00  лв. (тридесет и четири хиляди и петстотин лв.) лв. без ДДС, в териториалния обхват на ТП „Държавно горско стопанство Царево”, съобразно техническо задание, съгласно условията на настоящия договор и съгласно всички предложения, направени от ИЗПЪЛНИТЕЛЯ по предложението му, въз основа на което е определен за изпълнител, срещу договорено между страните възнаграждение.
1.2. (1) Дървесината по чл.1. се намира в ГТ на стопанството, при обща начална цена за извършване на услугата 34 500, 00  лв. (тридесет и четири хиляди и петстотин лв.) лв. без ДДС, при срок за изпълнение до: 31.12.2024 г., с общ обем от 1 150 пр. м3 лежаща маса.

1.3. Преди подписване на договора Изпълнителят внася по сметка на Възложителя гаранция за изпълнение на същия в размер на 3 % от достигнатата цена или 1 035, 00 лв. (хиляда тридесет и пет лева). Гаранцията за изпълнение се освобождава при условие, че ИЗПЪЛНИТЕЛЯ по настоящия договор, извърши услугата качествено, в срок, при спазване изискванията на договора, Закона за горите и приетите въз основа на него подзаконови нормативни актове.
1.4. Краен срок на договора – 31.12.2024 г.

* Дървесината ще се товари и транспортира поетапно след предварителна съгласувка и подаване на заявка от ТП „ДГС Царево”.
II. ЦЕНА И НАЧИН НА ПЛАЩАНЕ
2.1. Цената (без ДДС), която ВЪЗЛОЖИТЕЛЯТ трябва да заплати по договор се определя на пр. куб.м за действително натоварена, транспортирана и разтоварена на разстояние от 10 до 30 км., съгласно план сметка, неразделна част от документацията, които цени са определени на база предложена цена в конкурса от кандидата, в размер общо на 34 500, 00  лв. (тридесет и четири хиляди и петстотин лв.) лв. без ДДС,  както следва:

	Обект

№
	Сортимент
	Кол-во пр. (м3)
	Ед.цена за пр.(м3) в лв.
	Разтояние 

в км. от вр. склад до гр. Царево
	Общо цена за обекта

(лв., без ДДС)

	2401, 2402, 2403, 2404, 2405, 2406, 2407, 2408, 2409

2410

2411

2412

2413
	Техн.

дървесина
	620.00
	30, 00
	Съгласно план сметка, неразделна част от документацията
	34 500, 00

	
	Дърва за огрев
	530.00
	
	
	

	Общо:
	1 150.00
	
	


2.2. Количеството дървесина, предвидено за товарене, транспортиране и разтоварване е приблизително и заплащането на услугата става по достигнати на процедурата единични цени по действително натоварена, транспортирана и разтоварена дървесина, съгласно протокол за извършената услуга. 
2.3. Сроковете за фактуриране на добитата дървесина за плащане на цената, е както следва:

2.3.1. До края на текущия месец от получаването на приемо - предавателен протокол за извършена работа подписан от двете страни и постъпил в счетоводството на ДГС.

 2.3.2. Срок за плащане: след реално извършена услуга удостоверена, чрез приемане на извършената работа с подписване на „Протокол за приемане на изпълнението” в пълен размер и всички други счетоводни документи, доказващи вида, обема и количеството на извършената работа, оформени и подписани по съответния ред, но не по – късно от 10 дена от датата на фактуриране на услугата по договора.

2.4. Фактурирането на добитата дървесина се извършва по сортименти съгласно изискванията на БДС 4033-73; БДС 773-74; БДС 2750-73; БДС 765-73; БДС 4126-72; БДС3722-72 и подписаната План сметка за Обекта.

2.5. Плащането на цената се извършва по банков път по сметка на изпълнителя.

III. ПРЕДАВАНЕ НА ДЪРВЕСИНАТА И ПРЕМИНАВАНЕ НА РИСКА

3.1. Предаването на дървесината се извършва от представител на ТП „ДГС Царево” на представител на Изпълнителя, в деня в който ще се извършват дейностите по товарене на камионите на изпълнителя.

3.2. Рискът от случайното погиване на дървесината е за сметка на Възложителя.

IV. ПРАВА И ЗАДЪЛЖЕНИЯ НА СТРАНИТЕ 
4.1. НА ВЪЗЛОЖИТЕЛЯ:

4.1.1. Да иска от изпълнителя да извърши възложената работа в срок и без отклонения от поръчката.

4.1.2. Да предостави на ИЗПЪЛНИТЕЛЯ дървесината предмет на договора.

4.1.3. Да дава задължителни указания и препоръки на изпълнителя при констатирани пропуски по изпълнение на възложената работа.
4.1.4. Да издава разпореждания за спиране или прекратяване на дейностите, свързани с изпълнение на възложената работа, при констатиране на нарушения.
4.1.5. Да осигури свой представител при приемането на натоварената, транспортирана и разтоварена дървесина.
4.1.6. Да плати на Изпълнителя уговореното възнаграждение за приетата работа, съобразно реда и условията на настоящия договор.
4.2. НА ИЗПЪЛНИТЕЛЯ:
4.2.1. Да извърши товарене, транспортиране и разтоварване на цялото количество дървесина на всички МПС - та, съгласно условията на договора. 

4.2.2. Да осигури присъствието на свои представител при приемане на изпълнението на дейностите по настоящия договор.
4.2.3. Да спазва изискванията на действуващите нормативни документи за техническата безопасност и охрана на труда като носи отговорност при злополука с наети от него работници. Да осигури здравословни и безопасни условия на труд на наетите от него работници, което включва специално предпазно облекло и средства за първа помощ. 

4.2.4. Да извърши първоначален инструктаж на всички работници, изпълняващи предмета на договора, като се задължава да предостави информация за опасностите и рисковете в гората, което се удостоверява, че е извършено чрез „Книга за инструктаж”.
4.2.5. Да извършва ежедневен, периодичен и извънреден инструктаж, както и инструктаж на работното място на всички наети работници, което се удостоверява, че е извършено чрез „Книга за инструктаж”.
4.2.6. В съответствие с разпоредбите на Рамковата конвенция на ООН по изменение на климата и Закона за защитените територии, съгласно производствените, санитарните и противопожарните изисквания ИЗПЪЛНИТЕЛЯТ трябва да изнася всички битови, технически и не дървесни отпадъци на регламентираните сметища и след работно време да ги извозва до контейнерите за смет в населените места.

4.2.7. Да поставя в обекта кошчета за отпадъци, абсорбиране на масла, както и да подсигури средства против изливане на горива и смазочни материали.

4.2.8. ИЗПЪЛНИТЕЛЯТ няма право да предоставя на трети лица правата и задълженията по настоящия договор.

4.2.9. След приключване на транспортирането на дървесината ИЗПЪЛНИТЕЛЯТ е длъжен да възстанови използваните горски пътища в такова състояние, в каквото са били преди започване на дейносттите по договора. 

4.2.10. ИЗПЪЛНИТЕЛЯТ е длъжен да опазва пътната инфраструктура и комуникациите, поради което трябва да почиства от кал и отпадъци гумите на всички превозни средства, които ползва в гората и минават през тях.

4.2.11. ИЗПЪЛНИТЕЛЯТ се задължава да извърши превоза по най – краткия възможен път между отправната точка и местоназначението, освен ако отклонението от най – краткия маршрут се наложи за запазване на дървесината от възможни вреди.
4.2.12. ИЗПЪЛНИТЕЛЯТ се задължава да запази дървесината в количествено и качествено отношение от момента на приемането и до момента на предаването и. За целта  ИЗПЪЛНИТЕЛЯТ се задължава да осигури превозно средство със съответната техническа изправност.

V. СЪОБЩЕНИЯ

5.1. Всички съобщения и уведомления, включително и за разваляне на договора ще се извършват в писмена форма (чрез факс, ел. поща, препоръчана поща или в деловодството на ТП „ДГС Царево”), на посочените адреси, които двете страни са посочили.
VI. ПРЕКРАТЯВАНЕ НА ДОГОВОРА

Договора се прекратява:

6.1. С изтичане срока на договора.

6.2. По взаимно съгласие между страните, изразено в писмена форма.

6.3. В срок до един месец от настъпване на непреодолима сила или форсмажорни обстоятелства, независещи от Възложителя или Изпълнителя, които траят толкова дълго време, че едната от страните губи интерес от изпълнението, съгласно чл. 306, ал. 5 от ТЗ.

6.4. При ликвидация на юридическото лице без правоприемство.
6.5. Когато в процеса на изпълнение на този договор ВЪЗЛОЖИТЕЛЯТ констатира отклонения на изпълнението от определените с договора технологични и качествени показатели за извършване на дейността, които ИЗПЪЛНИТЕЛЯТ може да отстрани, ВЪЗЛОЖИТЕЛЯТ може:
(а) да поиска от ИЗПЪЛНИТЕЛЯ за негова сметка да осъществи изпълнението на заложените в договора технологични и качествени показатели, или
(б) да прекрати договора и да заплати на ИЗПЪЛНИТЕЛЯ само действително извършените дейности по възложената работа.
6.6. Директора на ТП „ДГС Царево” прекратява договора с едностранно писмено уведомление, без да дължи обезщетение за пропуснати ползи и неустойки за вреди  когато:

6.6.1. Констатира извършено от страна на ИЗПЪЛНИТЕЛЯ нарушение на Закон за горите, Наредба за сечите в горите, „Наредбата за дейностите в горите и другите нормативни актове, свързани с предмета на договора.
6.6.2. В случай, че по време на изпълнение на договора бъде установено, че Изпълнителят е подписал декларация с невярно съдържание.

6.6.3. По време на изпълнение на договора, в резултат на настъпила промяна в обстоятелствата, ИЗПЪЛНИТЕЛЯТ вече не отговаря на нормативните и минимално изискуемите изисквания за изпълнение на възложената му работа.
6.6.4. При други нарушения на настоящия договор от страна на Изпълнителя.

VII. САНКЦИИ И НЕУСТОЙКИ

7.1. При забава от страна на Възложителя на заплащането на уговорената в настоящия договор сума, той дължи неустойка в размер на законната лихва плюс 0,01 % върху дължимата сума за всеки просрочен ден.
7.2. При виновно неизпълнение (не завършване) на товаренето, транспортирането и разтоварването, в срока по т. 1.4. Изпълнителят заплаща обезщетение в размер на 10 % от стойността на договора. 

7.3. За обстоятелствата по т. 7.2. се съставя констативен протокол в присъствието на двете страни. Ако Изпълнителят не се яви за съставянето на протокола, се кани представител от РДГ и протоколът се съставя, в негово отсъствие, като този факт се отбелязва.
7.4. Възложителят задържа и не връща на Изпълнителя гаранцията за изпълнение на договора в случаите по т. 6.5 „б” и случаите на т. 6.6. 
7.5. Възложителят задържа гаранцията за изпълнение на договора, като запазва правото си да иска плащане на уговорените неустойки и определените обезщетения за вреди посочени от т.7.2 от настоящия договор.

7.6. Гаранцията за изпълнение на договора се връща в срок до 10 работни дни след окончателното приемане на извършената работа с предавателно – приемателни протоколи за обекта.
VIII. ДОПЪЛНИТЕЛНИ РАЗПОРЕДБИ

8.1. Настоящият договор влиза в сила от датата на неговото подписване.

8.2. Възникналите спорове относно приложението и тълкуването на настоящия договор се решават чрез преговори между страните и по взаимно съгласие, а когато такова липсва спорът се решава от съда.

8.3. Изменения и допълнения в настоящия договор могат да бъдат правени  само с допълнително писмено споразумение (анекс), подписано от страните по договора.

8.4. За неуредените в договора случаи се прилагат разпоредбите на общото българското законодателство.

Настоящият договор се сключи в два еднообразни екземпляра по един за всяка от страните.

Контрола по изпълнението на настоящия договор възлагам на гл.счетоводител на ТП „ДГС Царево”.
ЗА ВЪЗЛОЖИТЕЛЯ:




ЗА ИЗПЪЛНИТЕЛЯ:

*Налице са положени подписи, като същите са заличени, съгласно Общия регламент за защита на личните данни (Регламент (ЕС) 2016/679)

